Abertawe - Gwasanaethau ar gyfer Pobl â Nam ar y Golwg
Mae'r dudalen hon yn darparu gwybodaeth ar gyfer y rheiny â nam ar y golwg. Mae'n esbonio mwy am gofrestru eich nam ar y golwg ac yn darparu canllaw i ba wasanaethau sydd ar gael gan Adran Gwasanaethau Cymdeithasol Dinas a Sir Abertawe a sut y gallwch wneud cais am gymorth.
Gall offthalmolegydd gwblhau Tystysgrif Nam ar y Golwg (TNG) gan gategoreiddio eich cyflwr naill ai'n nam ar y golwg neu nam difrifol ar y golwg. Trwy lofnodi'r dystysgrif hon, byddwch wedi cytuno i gopïau ychwanegol gael eu hanfon at eich meddyg teulu a'r awdurdod lleol (y Gwasanaethau Cymdeithasol). Bydd hyn yn eich galluogi i gofrestru y nam ar eich golwg ar gofrestr yr awdurdod lleol ar gyfer pobl â nam ar y golwg, a gedwir yn unol â Deddf Gofal Cymdeithasol a Llesiant (2014).
Mae Cofrestri'r Anabl ar gyfer Pobl ag Anabledd Corfforol neu Synhwyraidd (Ffeithlen 028) (PDF, 34KB)Yn agor mewn ffenest newydd sy'n rhoi mwy o wybodaeth.
Cefnogaeth gan y Gwasanaethau Cymdeithasol
Mae'r Tîm Gwasanaethau Synhwyraidd yn cynnwys gweithwyr arbenigol a leolir yn
Gellir cysylltu â nhw dydd Llun i ddydd Gwener 9:00 -1:00 trwy:
Rhif ffôn: 01792 315969 (Llinell ddyletswydd)
Ffôn tecst: 07919 626 434
Ebost: timygwasanaethausynhwyraidd@abertawe.gov.uk
Larwm Cymunedol (Llinell Gymorth) a ffonau gyda Botymau Mawr
Tocynnau bws a thrên consesiynol
Consesiynau trwydded deledu
Fformatau cyfathrebu
Cymdeithas Cŵn Tywys
cynnwys cyfarpar i bobl â nam synhwyraidd gan roi cyfle i dreialu cyfarpar i asesu ei addasrwydd cyn ei brynu gan ddarparwyr.
Yn dibynnu ar eich anghenion, mae'n bosibl y gall y Gwasanaethau Cymdeithasol ddarparu gwasanaethau eraill. Gall y rhain ymwneud yn benodol â nam ar y golwg, neu ag anghenion eraill y gallai fod gennych y mae angen i chi gael cefnogaeth ar eu cyfer. Yn gyntaf, bydd rhaid i chi gael asesiad. Mae ein ffeithlen Y Gwasanaethau Cymdeithasol: Asesiadau Gofal a Chymorth i Oedolion yn esbonio mwy ynghylch beth fydd hyn yn ei olygu.
Gan ddibynnu ar eich anghenion a'ch cymhwyster unigol, gall y Gwasanaethau Cymdeithasol gynnig y mathau canlynol o gefnogaeth i chi.
Gwasanaethau Cartref Gofal Preswyl
Gallwn roi copïau o'r ffeithlenni a nodwyd yn y ddogfen hon. Gofynnwch i'ch rheolwr gofal neu ffoniwch 01792 636693. Fel arall, gallwch eu darllen ar-lein yn Taflenni a ffeithlenni'r Gwasanaethau Cymdeithasol
Cefnogaeth gan sefydliadau eraill
Mae yna nifer o sefydliadau lleol a chenedlaethol sy'n cynnig cyngor, gwybodaeth a chefnogaeth i bobl â nam ar y golwg. Mae manylion y rhain i'w gweld ar Nam ar y golwg .
Pan fyddwch yn cysylltu â'r Gwasanaethau Cymdeithasol, byddwn yn cadw gwybodaeth amdanoch mewn cofnodion ysgrifenedig ac ar ffeiliau cyfrifiadurol. Cedwir y wybodaeth hon yn gyfrinachol, ac eithrio pan fydd angen i ni ei rhannu gyda phobl sy'n darparu gofal i chi, neu i amddiffyn pobl eraill.
Mae hawl gennych ofyn i weld y cofnodion rydym yn eu cadw amdanoch chi.
Gallwn ddarparu mwy o wybodaeth i chi ynghylch sut rydym yn trin gwybodaeth bersonol. Ewch i Eich Gwybodaeth Bersonol: Ein Hymroddiad i Chi
Rydym yn croesawu unrhyw sylwadau ynghylch ein gwasanaethau - boed hynny'n dda neu'n ddrwg. Rydym am glywed sut y gallem wneud pethau'n well, ac rydym yn hoffi gwybod pan fyddwn yn gwneud yn dda.
Os ydych yn anfodlon ar y gwasanaethau rydych yn eu derbyn, rydym yn eich annog i gwyno. Rhoddir manylion llawn yn Cyflwyno sylwadau, cwynion neu ganmoliaeth am y Gwasanaethau Cymdeithasol.
I gael mwy o gyngor neu wybodaeth am wneud cwyn, gallwch gysylltu â'n Swyddogion Cwynion ar 01792 637345.
Mae'r wybodaeth hon ar gael hefyd mewn fformatau eraill fel print bras, CD sain, Braille neu fformat electronig. Ffoniwch 01792 636902 i ofyn am fformat arall.
Canllaw i Wasanaethau ar gyfer Pobl â Nam ar y Golwg (Ffeithlen 020) [36KB]Yn agor mewn ffenest newydd
Gwasanaethau ar gyfer Pobl â Nam ar y Golwg (Ffeithlen 020 PRINT BRAS) [42KB]Yn agor mewn ffenest newydd
Y Gwasanaethau Cymdeithasol: Asesiadau Gofal a Chefnogaeth i Oedolion (Ffeithlen 001 PRINT BRAS) [57KB]Yn agor mewn ffenest newydd